**Seletuskiri määruse eelnõule „Abja Gümnaasiumi arengukava 2022-2026 kinnitamine“**

Kooli järjepideva arengu tagamiseks koostatakse kooli arengukava. Arengukava koostatakse vähemalt kolmeks aastaks. Arengukavas määratakse kooli arengu eesmärgid ja põhisuunad.

Vastavalt põhikooli ja gümnaasiumiseadusele kinnitab asutuse arengukava kooli pidaja või tema volitatud isik. Käesolevalt ei ole delegeeritud arengukava kinnitamise õigust vallavalitsusele.

Abja Gümnaasiumi arengukava on ettevalmistatud koostöös kooli õppenõukoguga ja kooli hoolekoguga, millest tulenevalt on õppenõukogu, hoolekogu kui ka õpilasesindus arengukava eelnõu heakskiitnud ning kooli direktor on esitanud taotluse kooli uue arengukava kinnitamiseks.

*Lisad: Määruse eelnõu „****Abja Gümnaasiumi arengukava 2022-2026 kinnitamine“,***

***määruse eelnõu lisa.***

*Ettekandjad volikogu istungil: Abja Gümnaasiumi direktor Ardo Agasild ning haridus- ja noorsootööspetsialist Reelika Liivak*

*ÄRAKIRJAD:*

1. Abja Gümnaasium 2. Haridus- ja noorsootööspetsialist Reelika Liivak